b'\n_START_ARTICLE_\nPH\n_START_SECTION_\nMula sa konsentrasyon\n_START_PARAGRAPH_\nKapag ang isang limonada na may konsentrasyon ng ionong hidroheno na 0.0050 mole kada litro, ang pH nito ay:\n_START_SECTION_\nMula sa pH\n_START_PARAGRAPH_\nAng isang solusyon na may pH = 8.2 ay may [H\xe2\x81\xba] = 10-8.2 mol/L, o halos 6.31 \xc3\x97 10\xe2\x81\xbb\xe2\x81\xb9 mol/L. Kaya, ang kanyang aktibidad ng hidroheno a(H\xe2\x81\xba) ay halos 6.31 \xc3\x97 10\xe2\x81\xbb\xe2\x81\xb9. Ang isang solusyong may [H\xe2\x81\xba] = 4.5 \xc3\x97 10\xe2\x81\xbb\xe2\x81\xb4 mol/L ay may halagang pH na 3.35.\n_START_SECTION_\npH ng tubig\n_START_PARAGRAPH_\nAng pH ng tubig ay lumiliit sa pagtaas ng temperatura. Halimbawa, sa 50\xc2\xb0C, ang pH ng tubig ay 6.55 \xc2\xb1 0.01. Ito ay nangangahulugan na ang isang malabnaw na solusyon ay neutral sa 50\xc2\xb0C kapag ang pH nito ay halos 6.55 at ang pH na 7.00 ay alkalino.Karamihan ng mga sustansiyang kimikal ay may pH mula 0 hanggang 14. May ilang ubod nang asim o ubod nang pakla. Isang halimbawa ay tubig mula sa minang asido, na may konsentrasyong molar ng 3981 M at pH na -3.6.\n_START_SECTION_\nPagtutuos ng pH para sa mahina at matapang na asido\n_START_PARAGRAPH_\nSa paggamit ng mga tiyak na palagay, maitataya ang halaga pH ng mahihina at matatapang na asido.\n_START_SECTION_\nMatapang na asido\n_START_PARAGRAPH_\nSa hinuang Br\xc3\xb8nsted-Lowry, ang relatibong konsepto ng matapang at mahinang asido, itinatakda na ang isang matapang na asido ay may mas matapang na asido kaysa ionong hidronio (H\xe2\x82\x83O\xe2\x81\xba). Sa kasong ito, ang paghihiwalay na reaksiyon na sa tunay ay_NEWLINE_ngunit pinasimple bilang_NEWLINE_ay ganap o kumpleto, o sa madaling salita ay walang asidong hindi nakikipagsanib sa solusyon. Kaya ang paghahalo sa tubig ng isang matapang na asidong HCl ay maipapakita nang_NEWLINE_Ito ay nangangahulugan na sa isang solusyon ng HCl na may tapang na 0.01\xc2\xa0mol/L, maitataya na may 0.01\xc2\xa0mol/L ding tunaw na iong hidroheno. Ipinakikita sa itaas na ang pH = \xe2\x88\x92log\xe2\x82\x81\xe2\x82\x80 [H\xe2\x81\xba]:_NEWLINE_na katumbas ay 2.\n_START_SECTION_\nMahinang asido\n_START_PARAGRAPH_\nSa mga mahihinang asido, ang paghihiwalay na reaksiyon ay hindi ganap. May kapanatagan (equilibrium) sa pagitan ng ionong hidroheno at ng binanghay na beis (conjugated base). Ipinakikita sa ibaba ang reaksiyon hanggang sa kapanatagan sa pagitan ng asido metanoiko at ng kanyang mga iono:_NEWLINE_Kinakailangang alamin ang halaga ng konstant ng kapanatagan (equilibrium constant) ng pagsasanib sa bawat asido upang tuusin ang kanilang pH. Sa kaisipan ng pH, ang pagtatakdang ito ay tinatawag na konstant ng kaasiman ng asido, ngunit ganoon din ang kalalabasan nito._NEWLINE_Sa HCOOH, K\xe2\x82\x90 = 1.6 \xc3\x97 10\xe2\x81\xbb\xe2\x81\xb4_NEWLINE_Sa pagkakalkula ng pH ng isang mahinang asido, karaniwang ipinalalagay na hindi nag-aabuloy ng iong hidroheno ang tubig. Nagpapadali rin ito sa pagtutuos at ang konsentrasyong ibinibigay ng tubig, 1\xc3\x9710\xe2\x81\xbb\xe2\x81\xb7 mol, ay karaniwang walang halaga sa kabuuan._NEWLINE_Sa 0.1\xc2\xa0mol/L solusyon ng HCOOH, ang konstant ng kaasiman ay katumbas sa:_NEWLINE_Sa dahilang hindi alam ang dami ang asidong napaghiwalay, ang [HCOOH] ay mababawasan ankatumbas nito habang [H\xe2\x81\xba] at [HCOO\xe2\x81\xbb] ay tataas nang katumbas na dami. Dahil dito, ang [HCOOH] ay maaring palitan ng 0.1 \xe2\x88\x92 x, at ang [H\xe2\x81\xba] at [HCOO\xe2\x81\xbb] ay mapapalitan ng x, na mabibigay ng sumusunod na ekwasyon:_NEWLINE_1.6 \xc3\x97 10\xe2\x81\xbb\xe2\x81\xb4 = [x(0.1 \xe2\x88\x92 x)]/0.1_NEWLINE_Sa paglutas nito ang x ay 3.9\xc3\x9710\xe2\x81\xbb\xc2\xb3, na katumbas ng konsentrasyon ng ionong hidroheno matapos ang disosasyon. Dahil dito, ang pH ay \xe2\x88\x92log(3.9\xc3\x9710\xe2\x81\xbb\xc2\xb3), o halos 2.4.\n_START_SECTION_\nPagdaragdag ng tagapahiwatig-kulay\n_START_PARAGRAPH_\nAng kulay ng indikador ay nagbabago depende sa pH ng solusyon. Maaaring gumamit ng isang unibersal na indikador (na may malawak ng baryabilidad ng kulay) o kaya naman ng isang indikador na may makitid na lawak ng pH. May mga instrumento ring magagamit sa pagsusuri ng pH ng mga sistemang mayroong higit sa isang kapanatagan, kasangkot ang mga specrophotometric na mga pamamaraan.\n_START_SECTION_\nPaggamit ng mga instrumento\n_START_PARAGRAPH_\nIlan sa mga instrumentong nagsusukat ng pH ay ang pH meter. Ginagamit ang mga ito kasama ang mga pH-selective electrode. Ilan sa mga halimbawa nito ay pH glass electrode, hydrogen electrode, quinhydrone electrode, at ion sensitive field effect transistor.\n_START_SECTION_\nMga Tagapahiwatig-kulay (Indikador)\n_START_PARAGRAPH_\nAng bulaklak ng hortensia (Hydrangea macrophylla) ay kulay rosas o bughaw depende sa pH ng lupa. Kulay bughaw ito kung ang lupa ay maasim at rosas naman kung ang lupa ay mapakla._NEWLINE_Ang mga tagapahiwatig-kulay ay ginagamit upang masukat ang pH ng isang sustansiya sa pamamagitan ng pagpapalit ng kulay kapag nagbabago ang pH. Sumusunod ay mga karaniwang tagapahiwatig: litmus paper (tornasol), phenolphthalein, methyl orange, phenol red, bromothymol blue, at bromocresol purple.'